አንደኛ ሊግ | ወደ ከፍተኛ ሊግ ያለፉ 6 ክለቦች ታውቀዋል
 ምድብ ሀየምዕራብ ኢትዮጵያ ክለቦች በሚሳተፉበት ምድብ ሀ መሪው ሚዛን አማን በሜዳው ጋምቤላ ዩኒቲን አስተናግዶ 3-0 አሸንፎ ከፍኛ ሊጉን መቀላቀል ችሏል፡፡ በዚሁ ምድብ የማለፍ እድሉ በሚዛን አማን ነጥብ መጣል ላይ ተንጠልጥሎ የነበረው ቱሉ ቦሎ ሆለታ ከተማን 5-1 ማሸነፍ ቢችልም የማለፍ ህልሙ በሚዛን አማን ማሸነፍ ምክንያት ሳይሳካ ቀርቷል፡፡ ምድብ ለበምስራቁ የሀገሪቱ ክፍል የሚገኙ ክለቦችን ያካተተውን ምድብ በ38 ነጥብ እየመራ ወደ ሐረር የተጓዘዌ መቂ ከተማ ሐረር አባድርን 3-0 በማሸነፍ ከፍተኛ ሊጉን ተቀላቅሏል፡፡ ሁለተኛ ደረጃ ላይ የነበረው ሞጆ ከተማ በተመሳሳይ ወደ ሐረር ተጉዞ ሐረር ሲቲን 1-0 ፣ 3ኛ ደረጃ ላይ የሚገኘው ባቱ ከተማም ካሊ ጅግጅጋን 7-3 ቢረቱም የከፍተኛ ሊጉን ትኬት ሳይቆርጡ ቀርተዋል፡፡ ምድብ ሐየሰሜን ኢትዮጵያ ቡድኖች በሚገኙበት በዚህ ምድብ አመቱን በመሪነት የዘለቀው ደሴ ከተማ ወደ እንጅባራ አቅንቶ አዊ አምፒልታቅን 2-1 ሲያሸንፍ ተከታዩ ዳባት ከተማ በአምባ ጊዮርጊስ በመሸነፉ ደሴ ከተማ አንድ ሳምንት በሚቀረው ምድብ አስቀድሞ ማለፉን ማረጋገጥ ችሏል፡፡ ምድብ መበመካከለኛው የኢትዮጵያ ክፍል የሚገኙ ክለቦች የተደለደሉበትን ምድብ ሀ የካ ክፍለ ከተማ ከአንድ ሳምንት ቀደም ብሎ ወደ ከፍተኛ ሊግ መግባቱን ሲያረጋግጥ በትላንትናው እለት አዲስ ከተማን የገጠመው ንፋስ ስልክ ላፍቶ 1-0 በማሸነፍ ነጥቡን 43 ቢያደርስም በአምበሪቾ በግብ ልዩነት ተበልጦ በጥሩ ሁለተኝነት ሳያልፍ ቀርቷል፡፡ ምድብ ሠየደቡባዊ የሀገሪቱ ክፍል ላይ የሚገኙ ክለቦችን ያሳተፈው ምድብ ላይ አቻ ውጤት ወደ ከፍተኛ ሊግ ለማለፍ በቂው የነበረው ቡታጅራ ከተማ ከ ጎፋ ባሪንቼ አቻ ተለያይቶ ማደጉን ሲያረጋግጥ አምበሪቾ ኮንሶ ኒውዮርክን 3-0 በማሸነፍ በጥሩ ሁለተኝነት ማለፉን አረጋግጧል፡፡ ወደ ከፍተኛ ሊግ ያለፉ ክለቦች1 ሚዛን አማን2 መቂ ከተማ3 ደሴ ከተማ (ፎቶ)4 የካ ክፍለከተማ5 ቡታጅራ ከተማ6 አምበሪቾ  